Zarqa (elv)

Zarqa eller Jabbok er den nest største sideelva til Jordan, etter Jarmuk. På arabisk heter elva Nahr az-Zarqā («elva ved den blå byen»). Fra Bibelen er den kjent ved det hebraiske navnet Jabbok, som betyr «å flomme».

Zarqa starter fra østsiden av fjellområdet Gilead, der kilden ligger ved Ain Ghazal nordøst i hovedstaden Amman. Elva flyter først nordover før den svinger mot vest. Lengden er om lag 105 kilometer, og mye av løpet går gjennom dramatiske juv før den munner ut i Jordan mellom Genesaretsjøen og Dødehavet. 

Elva er sterkt forurenset, og en rensing er høyt prioritert av de jordanske miljømyndighetene.

Zarqa danner grensen mellom de jordanske guvernementene Irbid og Balqa.

 Referanser 

 Eksterne lenker 


Kategori:Elver i Jordan
Kategori:Bibelske steder
Kategori:Guvernementet Amman
Kategori:Guvernementet Zarqa
Kategori:Guvernementet Jerash
Kategori:Guvernementet Balqa